Exqrch/javanese-Komodo-pixelgpt huggingface dataset:
Dale lan Brennan pungkasané miwiti nglakoni karier kanthi ngedekké perusahaan panglipur "Prestige Worldwide"
Dale lan Brennan mbabar musik vidio kapisan nalika ulang tauné Derek, kalebu potongan adegan sing nggambarké nalika cah loro mau ngrusak kapalé Robert
Pas Dina Natal, Robert mbyawaraké yèn dhèwèké arep pisahan karo Nancy, jalaran polah tingkahé Brennan lan Dale
Kaget tumrap pratelan kuwi, cah loro mau nyalahké siji lan sijiné, gelut, lan milih urip pepisahan
Brennan nyambut gawé ing perusahaan "leasing" hèlikopter nggoné Derek, lan Dale nyambut gawé ing perusahaan "catering"
Pirang-pirang minggu sabanjuré Brennan lan Dale dadi tambah diwasa lan sukses
Filem "Step Brothers" lumayan agawé demen para pamirsa lan kritikus.
Ing kaca pangumpul ulasan Rotten Tomatoes, filem iki nampani urutan 55%, dhedhasar 180 wong sing mbiji, kanthi rata-rata 5.5/10
Wondene ing kaca Metacritic, filem iki éntuk biji 51 saka 100, dhedhasar 33 wong sing mènèhi kritik, mratandhani yèn filem iki cukup didhemeni
McKay mbiwara liwat Twitter yèn album rap singgo filem "Step Brothers" nampilaké Ferrell lan Reilly, nanging dipratélakké yèn prosès nggawé albumé rada seret lan ora bakal dibabar
Ferrell lan Reilly naté rerembugan bab rencana anané filem sambungan dhedhasar pamikirané saka Reilly
McKay uga wis nganakké rerembugan bab kuwi.
Jack Turner Jack Charles Turner (lair taun 1968; umur taun) ya iku panganggit buku non-fiksi lan pamandhu adicara film dokumenter saka Australia
Pakaryané akèh ngrembug kajian internasional, kasujarahan, gayutan bebrayan, uga modernitas
Dhèwèké manggon lan bebrayan karo bojoné, Helena Fraser (lulusan saka St Antony's College, Oxford, angkatan taun 1995), anak lanangé, Oscar, sarta anak wadoné, Zoe Saffron Evie (lair 2004) lan Lola ing Jenewa
Dhèwèké uga nduwé omah ing Madrid, Tbilisi, lan New York City
Turner ngrampungké pendhidhikan ing pawiyatan kanti ngranggèh gelar Bachelor of Arts ing Jurusan Kajian Klasik saka The University of Melbourne, nalika dadi mahasiswa "resident" ing Trinity College
Taun 1992, dhèwèké kapilih nampa beasiswa "Australia At Large" Rhodes, lan nglakoni pawiyatan ing Oxford University
Saliyané kuwi uga lulus taun 1994 saka Magdalen College kanthi gelar Master of Philosophy (MPhil) ing babagan Hubungan Internasional
Tesis nalika nggayuh gelar masteré sesirah "Soviet New Thinking and the Cambodian Conflict" dirampungke ing Departemen Pulitik lan Hubungan Internasional
Jack Turner naté didhapuk minangka pamandhu adicara program serial dokumenter "What the Ancients Knew" sing diputer ing stasiun tivi The Science Channel
Ing serial iki, dhèwèké nekani papan panggonan sing nduwéni kasujarahan ing sapérang panggonan ing donya, nyuguhaké èlmu kawruh, antropologi, ékonomi, prakara-prakara mékanik peradaban kuna
Telung episodhe kapisan nyakup Roma, Mesir, lan Tiongkok
Episodhe sabanjuré ngrembug Jepang, Yunani, lan India.
Money Monster Money Monster ya iku filem thriller saka Amérikah Sarékat kang digawé taun 2016
Filem iki diarahake déning Jodie Foster dhedhasar skenario anggitané Alan Di Fiore, Jim Kouf lan Jamie Linden
Sapérangan ingkang maragani filem iki antarané George Clooney (ngrangkep prodhuser) minangka Lee Gates, Julia Roberts, Giancarlo Esposito, Dominic West lan Caitriona Balfe
Panjupukan gambar utama diwiwiti tanggal 27 Fèbruari 2015 ing New York City
Filem iki dibabar déning Sony Pictures Entertainment lumantar TriStar Pictures ing tanggal 13 Mèi 2016, lan lumayan ditampa déning para pamirsa, sarta kasil ngumpulaké bathi punjul $93 yuta
Dolanan saham padha waé karo totohan, sanajan akèh prakiran kang kagunaaké kanggo maca glibeté owah-owahan reregan saham
Nanging ing donya iki sarwa ora mesti, akèh kaniscayan bokmenawa bakal kadadéan
Film "Money Monster" ngatonaké campur tangané manungsa ngrusak rega saham sawijiné perusahaan, lan ndadèkaké wong liya rugi
Lee Gates (George Clooney) ya iku salah sawijiné penyiar tivi misuwur
Dhèwèké dipracaya nggawa adicara "Money Monster"
Sawijiné program kang ngrembug babagan kaanan saham perusahaan ing Bursa Saham Wall Street
Lee Gates asring mènèhi saran marang para pamirsa supaya tuku utawa ngedol saham perusahaan
Sawijining dina, nalika Lee Gates lagi ngayahi jejibahan, ujug-ujug ana priya kang jenengé Kyle (Jack O’Connell) nggawa pistol lumebu ing njero studio "Money Monster" lan nyandera Lee Gates ing ngarepe tivi
Kyle tumindak kuwi, amarga saham kang anjlok dituku déning Lee Gates jebul regané anjlok lan ndadèkké dhèwèké Kyle kentèkan dhuwit
Perusahaan kuwi mau jenenge Ibis kang kapimpin CEO Walt Camby (Dominic West)
Kyle nyandera Lee Gates saperlu éntuk alesan saka para pihak kang kudu tanggung jawab njagani saham Ibis kang ujug-ujug anjlog lan agawè rugi
Proyek filem "Money Monster" wis dibyawarakaké déning "Deadline" tanggal 7 Fèbruari 2012, nalika Daniel Dubiecki mbabaraké filemé "The Allegiance Theater"
Perusahaan iki arep dadi kang kapisan nggawé filem kuwi
Alan Di Fiore lan Jim Kouf didhapuk nganggit skenario filem ki
Tanggal 11 Oktober 2012, Jodie Foster didhapuk minangka sutradara filem
Lara Alameddine uga dipracaya minangka prodhuser
Ing tanggal 25 Juli 2014, TriStar Pictures éntuk hak filem kalebu mbesuk yèn mbabarakè, pungkasané draft kaanggit déning Jamie Linden
Clooney lan Grant Heslov uga mèlu dadi sutradara saka gendera perusahaan Smoke House Pictures
Sasi Oktober 2012, panjupukan gambar dijadwalké wiwit taun 2013
Wulan Juli 2014 diumumaké yèn prodhuksi arep diwiwiti yèn Clooney wis ngrampungké Coen brothers sesirah "Hail, Caesar!", lan njupuk gambar utama filem iki diwiwiti ing New York City tanggal 27 Fèbruari 2015
Sasi Agustus 2015, Sony Pictures Entertainment netepakeétanggal mbabar filem 18 April 2016
Nanging pungkasané tanggal mau diundurké dadi 13 Mèi 2016.
Nganti tekan 17 Sèptèmber 2016, "Money Monster" ngumpulake bathi $41 yuta ing Amérika Utara lan $52.3 ing tlatah liyané, kanthi bathi sadonya nganti kasil $93.3 juta
Sawetara modhal kang wis ditokaké gedhéné $27 juta.
Monumen Bahari Monumen Bahari ya iku tugu pengetan sing dumunung ana ing Kutha Tegal, Jawa Tengah, diresmèkké tanggal 20 Dhésèmber 2008 déning Kepala Staf Angkatan Laut (KSAL), Laksamana TNI Tedjo Edhy Purdijatno, SH, kairing déning Wakil Gubernur Jawa Tengah, Rustriningsih, M.Si lan Walikota Tegal, Adi Winarso S.Sos
Monumen iki dadi panggonan karo obyek wisata Pesisir Alam Indah
Kutha Tegal kasuwur minangka kutha bahari awit saka dumunung ing Pesisir Lor Jawa Tengah
Kutha iki naté didadèké papan panggonan ngadeké Badan Keamanan Rakyat – Laut (BKR Laut) nalika jaman kamardhikan Republik Indonesia, minangka cikal bakal ngadeké Tentara Nasional Indonesia Angkatan Laut
Jiwa kapahlawanan sing miwiti anané Badan Keamanan Rakyat sing isiné para nom-noman bangsa iki antarané manten Kaigun Heiho, pegawé Jawa Unko Kaisha, lan siswa sarta guru Sekolah Pelayaran Tinggi Tegal wis ninggal tilas emas ana sajeroné sujarah kamardhikan bangsa Indonesia nganti sabanjuré dadi TNI Angkatan Laut
Saliyané minangka wujud pangormatan tumrap para pepundhè sing nyèlèhké dhasar kebaharian ing Tegal, pambangunan Monumen Bahari dadi salah sijiné srana mengeti perjuangan lan sujarah minangka ngupadi, marisi kaluhuran para pejuang tumrap génerasi mudha amrih bisa ngisi pambangunan nasional sabanjuré
Monumen Bahari kabangun ing lemah ambané 12.000 mèter persegi, kanthi yasan sing ambané 5.000 mèter persegi
Wangunan monumen digawé mèmper kapal perang, kang isiné sapérangan piranti utama sistem persenjataan (alutsista) sing naté dienggo nalika jaman perang
Piranti-piranti mau sumbangan saka Markas Besar Tentara Nasional Indonesia Angkatan Laut, antarané kendaraan tempur tank PT 76, kendaraan tempur Pintam BRDM, pesawat udara Nomad N-22, meriam darat, bouyance, lampu navigasi, jangkar lan ranté, ranjau tanduk, sarta torpedo MK 44.
Kirana Kejora Kirana Kejora (#ALIH) ya iku salah sawijiné sastrawan Indonésia
Jenengé misuwur lumantar pakaryané awujud carita cekak kang diemot ing sapérangan koran lan kalawarta, novèl, skenario filem lan skenario filem tivi
Sadurungé miwiti ing donyané sastra, Kirana dadi paneliti Sosial Ékonomi Universitas Brawijaya ing taun 1991 nganti tekan 1993, dadi dhosen ing Sekolah Menengah Kejuruan Dipasena Citra Darmaja, Lampung (taun 1996 nganti taun 2000), staf ahli babagan sosial ékonomi ing proyek Managemen Monitoring Consultant JBIB-DPK ing Sulawesi Tenggara (2000-2001), dadi dhosen ing Universitas Hang Tuah Surabaya (2003-2004), lan wartawati tabloid panglipur "Fenomena" (taun 2003 nganti
tabloid panglipur "Fenomena" (taun 2003 nganti tekan 2004)
Kirana uga naté didhapuk minangka Tokoh Inspiratif Sidoarjo 2013
"Hasduk Berpola", kang skenarioné digarap bareng karo Bagas Dwi Bawono ya iku filem layar jembar sing ngangkat babagan nasionalisme lumantar kagiyatan kepramukaan, disengkuyung déning seniman kawakan, Idris Sardi
Lumakuné ing babagan kesenian
Awit saka nelateni donyané kausastran, Kirana sregep nulis artikel, carita cekak, gurit ing kalawarta "Kartini", tabloid "Fenomena", tabloid "Metropop", tabloid "Woman", koran "Supremasi Hukum, Delta Pos, Radar Surabaya, Surabaya Pagi, Jawa Pos, Surya, kalawarta Venus, Matra
Saliyané kuwi, dhèwèké uga gelar pakaryané awujud gurit, carita cekak lan novelé ing sapérang kutha ing Indonésia
Kirana naté makarya bareng karo juru main gitar Ade Virguna ing album cilik sing isiné wolung lagu rock blues saka wolung gurit ing buku "Selingkuh" (2007)
Ing babagan kajian, Kirana Kejora uga asring mènèhi gladhen nulis, nggambar, mbatik, tamasya kanggo bocah-bocah kurban bencana lumpur Lapindo lan bocah dalanan ing Kutha Batu, Jawa Wétan, taun 2009
Taun iku uga dhèwèké mèlu nggarap video klip Soetedja minangka panganggit skrip lan sutradara
Ing adicara seminar Wajah Kepenyairan Muslimah Nusantara ing Kuala Lumpur, Malaysia, Kirana didhapuk minangka dutané Indonésia, nyuguhke makalah lan maca gurit
Saliyané, dhèwèké didhapuk dadi pawicara ing lokakarya Manajemen Produksi Film, Duta Wisata sa-Jawa Wétan, pawicara ing Seminar Dying With Book ing Universitas Pakuan Bogor, pawicara seminar nulis lan nerbitaké buku swatantra ing Sekolah Tinggi Akuntansi Negara Jakarta, pawicara wawanrembug Sastra & Perempuan (Perempuan Bikin Rumah) ing Gedung Kesenian Sala, lan liya liyané.
Night and Day (filem 2008) Night and Day (Rina lan Wengi) ya iku filem sandiwara komedi saka Koréa Kidul sing digawé ing taun 2008
Filem iki diarahaké lan dianggit skenarioné déning Hong Sang-soo
Sing main ing filem iki ya iku Kim Young-ho, Park Eun-hye
Ing mangsa panas taun 2007, Kim Seong-nam, sawijiné juru sungging aliran patang puluhan, nglakoni pangembaran ing Paris, Perancis saperlu péngin golèk jampi awit saka péngin mari anggoné keterusen nyedhot marijuana
Kim Seong-nam ninggal bojoné dhéwé ing omahé, ing Koréa Kidul
Sawetara ana ing kana, dhèwèké ketemu karo tilas pacaré sing jenengé Min-seon, lan dikenalké karo sagung seniman Koréa Kidul
"Night and Day" diputer sapisan ana sajeroning pangaji 58th Berlin International Film Festival ing tanggal 12 Fèbruari 2008, lan dibabar kanggo pamirsa ing Koréa Kidul tanggal 28 Fèbruari 2008, lan kasil ditekani déning 13,928 pamirsa, kanthi petungan bathi gedhéné $75,557
"Night and Day" menangi pangaji liwat babagan Film Terbaik ana ing pangaji 17th Buil Film Awards, tanggal 9 Oktober 2008
Hong Sang-soo nampani nominasi liwat kategori Panganggit Skenario Paling Apik Dhéwé ing Asia Pacific Screen Awards 2008.
Anton Surono Ki Anton Surono (#ALIH) ya iku salah sawijiné dhalang wayang kulit lan wayang golèk saka Kutha Tegal, Jawa Tengah, Indonésia
Anton Surono miwiti karier minangka dhalang taun 1987
Dhèwèké naté dipracaya dadi duta kabudayan Indonésia kanthi mentasaké pakaryané ing nagara-nagara ASEAN kaya déné Vietnam, Singapura, Myanmar, Brunei Darussalam, Thailand, Kamboja, Laos, lan Malaysia
Kaprigelané ndhalang Ki Anton Surono tumurun saka ramané, Ki Suwarto Kondobuwono, dhalang ing kala mangsa 1970-an ingi Kutha Tegal
Anton uga naté makarya bareng karo Ki Enthus Susmono, Slamet Gundono, lan Sujiwo Tedjo
Pagelarané gelaraké saperang pakeliran pasisir kanthi nglebokke geguyonan kang apik, tanpa kejebak déning babagan ing donya ilmiah
Saliyané nelateni minangka dhalang, Anton Surana uga nyambut gawé dadi guru ing SMA Negeri 1 Kutha Tegal, Jawa Tengah, sarta nggulawenthah Kelompok Pelestari Pagelaran Wayang minangka ketua.
Kazuki Hiramoto Kazuki Hiramoto (#ALIH) iku juru main bal-balan saka Jepang
Kazuki Hiramoto éntuk main ing Tokyo Verdy, Yokohama FC, FC Machida Zelvia dan Ventforet Kofu.
Dai Kano Dai Kano (#ALIH) iku juru main bal-balan saka Jepang
Dai Kano éntuk main ing Kashiwa Reysol.
Ademir Santos Ademir Santos (#ALIH) ya iku juru main bal-balan saka Jepang
Ademir Santos éntuk main ing Yamaha Motors lan Shimizu S-Pulse.
Akihisa Sonobe Akihisa Sonobe (園部 晃久, Sonobe Akihisa) (#ALIH) ya iku juru main bal-balan saka Jepang
Akihisa Sonobe éntuk main ing Urawa Reds.
Hiroaki Matsuyama Hiroaki Matsuyama (#ALIH) iku juru main bal-balan saka Jepang
Hiroaki Matsuyama éntuk main kanggo Furukawa Electric, Bellmare Hiratsuka, Tosu Futures lan Consadole Sapporo.
Ban asimetris Ban Asimetris ya iku ban duwé desein tlapak sing ora pada jarak antar kembangé, dadi jarak antar kembangé bisa baé béda-béda
Ban iki digawé kanggo ncengkram lewih apik ing kondisi dalan sing teles utawa kondisi dalan sing garing.
Kudhi Kudhi ya iku piranti gawéan pandhé, kang wujudé kepénak dienggo lan lumayan abot
Bahan utawané saka wesi
Landhepé ana ing canthukan wiwit saka pucuk nganti ngisor cerak tanganan lan babagan kang ngisor kanggo mbebacok, nenegor, golèk godhong klapa (ing tlatah jawi asring kasebat klari).Kudhi uga kagolong piranti kanggo gawéané tukang nderes utawa tukang klapa, amarga kepénak kanggo nyacag dawegan
Kudhi kalebu gaman jaman kepungkur lan wis arang digunakake, kejaba ing wewengkon Banyumas
Dene saiki bentuke kudhi wis ngalami owah-owahan lan saben laladan duwe aran kang beda-beda kaya ta "béndho, arit gedhé, bodhing, béndho gerit, ndhorit, wedung, berang, bapang, gobèt, wedung canthuk, labung, tlabung" utawa "caluk." Jenenge werna-werna nanging wujude padha.
Balai Bahasa Jawa Tengah Balai Bahasa Jawa Tengah atau Balai Bahasa Provinsi Jawa Tengah ya iku salah sawijiné Unit Pelaksana Teknis (UPT) Badan Pengembangan lan Pembinaan Bahasa, Kamentrian Pendhidhikan lan Kabudayan Republik Indonesia kang wilayahé nyakup sagung Provinsi Jawa Tengah
Balai Bahasa Provinsi Jawa Tengah dumunung ana ing Kabupatèn Semarang
Jejibahan kang dicakké Balai Bahasa iki ya iku panaliten kang unggul lan dadi pusat informasi, sarta bisa ngladeni kanthi apik, babagan bebasan lan kasusastran (Indonesia lan daerah) ing Provinsi Jawa Tengah amrih ndadèkké basa lan sastra minangka srana kanggo makarya bareng uga ngraketaké sajeroné yasa kauripan kang dipupuk déning rasa solidaritas tanpa prabédan ing bebrayan kang manéka
Minangka lembaga dutané pamarintah pusat kang dumunung ing Provinsi Jawa Tengah, Balai Bahasa Provinsi Jawa Tengah ngayahi jejibahan ngripta sesambungan karo sapérang lembaga pamarintah, saka tingkat provinsi nganti tekan tingkat kalurahan
Saliyané kuwi, uga ngrengkuh makarya bebarengan karo lembaga sajabané pamarintah kang babagan kerjané ora ucul saka tembung lan basa, uga para pangudi seni
Ancasé diyasa Balai Bahasa Jawa Tengah ya iku kanggo ngecakaké panaliten kang unggul lan dadi pusat informasi, sarta ngladeni kanthi apik, babagan bebasan lan kasusastran (Indonesia lan daerah) di Provinsi Jawa Tengah amrih ndadékaké basa lan sastra minangka srana kanggo makarya bareng, uga ngraketaké sajeroné yasa kauripan kang dipupuk déning rasa solidaritas tanpa prabédan ing bebrayan kang manéka
Wujud dicakaké saka ancasé iku lumantar munggahe mutu basa lan sastra, mungahé tumindak apik bebrayan tumrap basa lan sastra, pangembangan srana informasi bebasan lan kasusastran, saya apiké mutu para pangudi kebahasaan lan kasusastran, lan ngembangké pakaryan bareng jumbuh karo gunané kanggo ngecakaké kawicaksanaan teknis Badan Pengembangan dan Pembinaan Bahasa ing babagan pambinaan lan pengembangan basa lan sastra sastra Indonesia, ngrancang lan ngecakaké kawicaksaan teknis
Indonesia, ngrancang lan ngecakaké kawicaksaan teknis pambinaan lan pangembangan basa lan sastra Indonesia ing daerah, lan makarya bareng karo pamarintah daerah sajeroning ngrumusaké paugeran ing babagan kebahasaan lan kasusastran daérah
Balai Bahasa Provinsi Jawa Tengah dibawahi kepala balai
Kepala Balai Bahasa Provinsi Jawa Tengah ngandhahi pérangan tata usaha lan kelompok kalungguhan fungsional
Lan kalungguhan fungsional ngemot babagan pangembangan lan babagan pambinaan
Duta Basa Jawa Tengah
Salah sawijiné kagiyatan Balai Bahasa Provinsi Jawa Tengah kang dadi program unggulan lan akèh kang didhemeni para panyarta ya iku Duta Basa Jawa Tengah
Kagiyatan iki dicakaké saben taun, kanthi tujuan njaring génerasi mudha kang duwé katresnan tumrap basa Indonesia
Panyarta adicara iku akèh-akèhé kalangan pelajar, mahasiswa, lan umum kang umuré antarané 18 nganti tekan 25 taun
Kaya déné pamilihan duta wisata, duta basa uga majibaké pagelaran lan kapribadhèn kang éndah kanggoné saka para panyartané
Ayahan liyané, panyarta kudu duwé kaprigelan bebasan basa Indonesia, Jawa, lan manca (basa Inggris utawa basa manca liyané) uga wawasan kabudayan lokal kang mumpuni
Panyarta kang kasil mimpag Pamilihan Duta Basa Jawa Tengah bakal nampa trofi, piagam, lan dhuwit pambinaan, saka Rp
A Ghost Story A Ghost Story ya iku filem horor saka Amérikah Sarékat sing digawé ing taun 2017
Film iki diarahaké lan dianggit skénarioné déning David Lowery
"A Ghost Story" diputer kaping pisan ana ing pahargyan Sundance Film Festival taun 2017
Ing sasi Juli 2016, Lowery mratélakaké ing sajeroné pawicara, yèn dhèwékè arep lunga ing Dallas, Texas kanggo nggarap proyek liyané
Ing sasi November 2016 dikandhakaké manawa proyek filem wis kawiwitan kanthi panjupukan gambar umpet-umpetan ing mangsa panas kanthi ngajak para paraga antarané Rooney Mara lan Casey Affleck
Johnston didhapuk minangka prodhuser utawa juru gawé sangisoré gendera perusahaan Sailor Bear, bebarengan karo Adam Donaghey
Prodhuksi filem iki dicakaké ing sasi Juli nganti tekan Agustus ing Dallas, Texas, sadurungé terus dirampungké ing sasi September taun 2016
Ing sasi Januari 2017, A24 tuku hak distribusi lan didum sadonya.
The Circle (filem 2017) The Circle ya iku filem fiksi ilmiah thriller saka Amérikah Sarékat kang digawé ing taun 2017
Film iki diarahaké lan dianggit skénarioné déning James Ponsoldt, diangkat saka novèl babaran taun 2013 kanthi sesirah kang padha, anggitané Dave Eggers
Sapérang juru paraga kang main ing filem iki antarané Tom Hanks, Emma Watson, John Boyega, Karen Gillan, Patton Oswalt, lan Bill Paxton
Wiwitan nggawé filem iki tanggal 11 September 2015 ing Los Angeles, lan dirancana dibabar ing tanggal 28 April 2017, déning EuropaCorp lan STX Entertainment
Ing tanggal 5 Dhésèmber 2014, "Deadline" nglaporaké yèn Tom Hanks bakal dadi juru paraga salah sawijiné filem kang diangkat novèl anggitané Dave Eggers kang dibabar taun 2013 sesirah "The Circle." Ing proyek iki, James Ponsoldt didhapuk nganggit skénario lan dadi sutradara
Wektu kuwi, durung ana studio lan kang nanggung biaya ing proyek iki, nanging Tom Hanks lan Gary Goetzman sumadya tumindak minangka prodhuser liwat perusahaané, Playtone
Ing sasi Januari 2015, "THR" mratelakké yèn Anthony Bregman bakal dadi sutradara filem iki liwat perusahaané, Likely Story bebarengan karo Ponsoldt, Hanks lan Goetzman
Tanggal 11 Mèi 2015 diumumaké yèn Image Nation Abu Dhabi sumadya nanggung sagung biaya tumrap kabutuhan prodhuksi filem iki, bareng karo Walter Parkes lan Laurie MacDonald, sawatara IM Global arep dadi juru dum sadonya
Ing tanggal iku uga, Alicia Vikander didhapuk minangka salah sawijiné paraga
Ing tanggal 23 Mèi 2015, "Deadline" ndungkap yèn juru gawé filem iki nawakaké Emma Watson supaya dadi paraga baku wanita, amarga Vikander mundur jalaran ora jumbuh jadwal kagiyatané, sawisé mbyawarakaké yèn dhèwékè arep main ng filem "Jason Bourne" lan "Assassin's Creed"
Ing satengahé sasi Juni 2015, sutradara Ponsoldt mènèhi pratelan ing pawicaran yèn Vikander ora gelem dadi paraga ing filem kuwi, sanajan Watson durung kacathet arep mèlu main, nanging dhèwékè manawa bisa nyengkuyung
Sawetara panjupukan gambar dicakaké ing sasi September lan Oktober
Sabanjure, tanggal 23 Juni 2015, Vikander mratélakké kanggo "Bourne 5", saéngga dhèwèké metu saka proyek filem iku
Ing tanggal 24 Juni 2015, kalawarta "Variety" nulis yèn Watson katetepaké dadi paraga baku minangka Mae Holland
Tanggal 19 Agustus 2015, John Boyega dilebokké uga dadi salah sijiné paraga, minangka Kalden, sawijiné wong lanang kang ketemu Mae ing kantoré
Tanggal 1 September 2015, Karen Gillan didhapuk dadi paraga minangka Annie, wong kang sumanak, ayu, punggawané The Circle kang pinter
Tanggal 11 September 2015, Patton Oswalt nyawiji ing proyek filem iku, maragakaké minangka Tom Stenton, wong saka Italia lan salah sijiné pandhéga The Circle
Sabanjuré, 16 September 2015, Bill Paxton nyusul nyawiji dadi paraga mirunggan
Lan ing tanggal 29 September 2015, Ellar Coltrane uga mratélakké sumadya dadi Mercer
Filem iki digawé wiwitan ing tanggal 11 September 2015 ing Los Angeles, California
Tanggal 17 September, panjupukan gambar ing Pasadena
Sawisé kuwi, panjupukan gambar manèh ing sasi Januari 2017
Sasi Fèbruari 2016, EuropaCorp nampani hak kanggo ngedum pamirsa ing Amérikah Sarékat lan Kanada
STX Entertainment mbiyantu ngedum filem iki bebarengan karo EuropaCorp
"The Circle" rancana dibabar tanggal 28 April 2017.
Satyagraha Hoerip Satyagraha Hoerip utawa Oyik (#ALIH) ya iku salah sawijiné sastrawan saka Indonesia
Asmané misuwur minangka pangripta carita cekak, novèl, lan skénario filem kang mumpuni ing kasusastran Indonesia
Satyagraha Hoerip uga salah sijiné panggagas lairé Angkatan Sastrawan 1963, sadurung H.B
Jassin nggagas lairé Angkatan Sastrawan 1966
Sanadyan dhèwèké ora naté ngrampungké pendhidhikan ing pawiyatan luhur, nanging naté nampa kapracayan dadi dhosèn tamu ing Indonesian Studies Summer Institute, Universitas Ohio, Athens, Amérikah Sarékat (1982)
Prakaryané awujud skénario, "Di antara Dua Dunia" (1980) naté diangkat ing filem layar jembar déning Teguh Karya lan "Palupi" (1970) diangkat déning Asrul Sani
Satyagraha Hoerip lair ing Lamongan, Jawa Wétan tanggal 7 April 1934
Dhèwèké saka kulawarga priyayi
Wong tuwané ngarep-arep dhèwèké bisa dadi sarjana hukum, nanging anané buku-buku sastra kang diwaca, mligi carita wayang lan dongèng ndadèkaké Oyik milih donyane kasusastran
Sawisé ngrampungké sekolahé ing SMA, Oyik neruské ing pawiyatan luhur
Pirang-pirang pawiyatan wis naté dileboni, nanging ora ana siji-sijia kang dirampungké, antarané Fakultas Hukum Universitas Indonesia (1950)
Ing kana, Oyik kacathet minangka mahasiswa ikatan dinas
Sabanjuré ngalih ing Universitas Gajah Mada Yogyakarta ing Fakultas HESP (Hukum Ékonomi, Sosial Pulitik) uga minangka mahasiswa ikatan dinas
Ing UGM ora betah, terus ngalih ing Universitas Padjajaran (UNPAD) Bandung, kang uga ora patia suwé, banjur ngukuhaké nyambut gawé ing médhia massa kang ditelatèni mataun-taun
Bakat Oyik minangka nganggit wis katon awit ésih sekolah ing SMP
Sajabané kagiyatan sekolah, dhèwèké ngrintis pakumpulan Gallant Assocation of Young Art (GAYA) kang cacah anggotané nganti 20 wong
Oyik ora naté ngrampungke kuliahé, bab iki jalaran kekurangan wong tuwané ora padha karo gegayuhané
Dadi, Oyik lumebu ing sapérang pawiyatan luhur amrih bungahé wong tuwané, kang nyuwun supaya dhèwèké bisa ngrengkuh gelar "Meester in de Rechten" (MR)
Nanging kaanan kaya mangkono kurang dimangertèni déning wong tuané, yèn kesenian ing kapribadhèné tuhu kandel
Mula saka kuwi, sanajan Oyik tetep mangkat kuliah, kang dicakaké ya mung nganggit lan maca buku-buku babagan "eksistensialisme" lan buku pulitik
Pakaryané Oyik paling misuwur ing Indonesia ya iku "Bisma Banteng Mayapada" (carita wayang, 1960), "Sepasang Suami Isteri" (novèl, 1964), "Burung Api" (carita bocah,1970), "Tentang Delapan Orang" (kumpulan carita cekak, 1980), "Sesudah Bersih Désa" (kumpulan carita cekak, 1989), "Gedono Gedini" (kumpulan carita cekak, 1990), lan "Sarinah Kembang Cikembang" (kumpulan carita cekak, 1993)
Burke & Hare (filem) Burke & Hare ya iku ifilem komedi saka Inggris sing digawé taun 2010, dijupuk saka buku sesirah "Burke and Hare Murders"